PASCHALIS*, EPISCOPUS SERVUS SERVORUM DEI, VENERABILI FILIO GERENTONI ABBATI DIVIONENSIS MONASTERII EJUSQUE SUCCESSORIBUS REGULARITER PROMOVENDIS IN PERPETUUM. Sicut injusta poscentibus nullus est tribuendus effectus, sic legitima desiderantium non est differenda petitio. Vestras igitur postulationes paterna clementia exaudientes libertati ac quieti vestri cenobii, auctore Domino, providimus. Statuimus enim ut Divionense cenobium semper sub apostolicę sedis protectione servetur; et obeunte te, nunc ejus loci abbate vel tuorum quolibet successorum, nullus ibi qualibet surreptionis astutia seu violentia preponatur, nisi quem fratres communi consensu, vel fratrum pars consilii sanioris, vel de suo, vel de alieno, si oportuerit collegio, secundum Dei timorem et beati Benedicti regulam elegerint. Porro electi consecratio, sicut a predecessore nostro felicis memorię G[re]g[ori]o* septimo constitutum est, peragatur. Interdicimus autem ne cui, post professionem exibitam, facultas sit, sine abbatis permissione monasterium derelinquere. Statuimus etiam, ne ab episcopo vel ministris Linguonensis ecclesię divina monasterio vestro interdicantur officia, sed continue celebrentur, nisi eisdem causis fratres cessare oporteat quę sedis Apostolicę presulis Benedicti* determinatione distincte sunt. Ecclesiarum quoque quę in Burgo monasterii site sunt, id est sancti Johannis Baptistę et sancti Philiberti seu presbiterorum in eis Domino servientium, eam in perpetuum libertatem vestro monasterio confirmamus, quam venerabilis Rotbertus* Linguonensis episcopus contulisse cognoscitur. Illud etiam remissionis et immunitatis quod [362] idem episcopus vel sui predecessores de paratis et synodis vestro cenobio indulsisse cognoscuntur, nos presentis decreti assensione firmamus. [I] Confirmamus etiam vobis vestrisque successoribus in episcopatu Linguonensi cellam sancti Amatoris cum ecclesia sancti Ferreoli cum ceteris tam ecclesiis quam aliis rebus ad ipsas pertinentibus; item cellam de Montaniaco et cellam de Nogent, cum capella ejusdem castelli; cellam de Claromonte; cellam sanctę Marię apud Saxonis Fontem; cellam sancti Stephani apud Vangionis Rivum, cum omnibus ad eas pertinentibus; [II] in episcopatu Tullensi cellam Bertiniace Curtis, cellam de Solini monte, cum ecclesiis, villis, terris et omnibus ad eas pertinentibus; [III] in episcopatu Heduensi cellam Belnensem, cum ecclesiis de Vielaco et de Cusleo, de Prato Fergeolo, cum omnibus suis pertinentiis; cellam de Sarmatia; cellam de Curbertaut; cellam de Arneto cum omnibus ad easdem cellas pertinentibus; [IV] in archiepiscopatu Bysontino, cellam sancti Marcelli, cellam de Offonis villa, cellam de Sarcophagis, cellam de Logia Novella, ecclesiam de Torpa; apud Salinas, cappellam sancti Petri, cappellam sancti Michaelis cum omnibus ad eas pertinentibus; [V] in episcopatu Cabilonensi, cellam sancte Marie cum suis pertinenciis, cellam de Paluel, cum omnibus pertinenciis; [VI] in episcopatu Valentinensi, cellam sancti Genesii de Monte Madriano cum suis pertinenciis, ecclesiam de Vulpileriis et de Cornaz et de Glun; [VII] in episcopatu Diensi, ecclesiam de Bovantia; [VIII] in episcopatu Baiocensi, cellam sancti Vigoris cum suis pertinentiis; [IX] in episcopatu Senonensi, cellam sancti Benigni apud Volnum, cum omnibus pertinentiis suis. Et si qua alia, in quibuslibet locis in presentiarum ad jura vestri monasterii pertinent, vel in futurum, largiente Domino, pertinebunt. Decernimus itaque ut nulli [omnino hominum] l[iceat] idem monasterium temere perturbare, a[ut ejus possessiones auferre, vel ablatas retinere, minuere, vel teme]rariis vexationibus fatigare; sed omnino integra cons[erventur eorum pro quorum sustentati]one et gubernatione concessa sunt, usibus omnimodis profutura [salva episcoporum canonica reverentia. Quibus tamen, nec i]psis, nec eorum ministris, liceat cenobii vestri ecclesias injustis inter[dictionibus] fatigare, quamdiu illic monastici ordinis vigor, Domino prestante, permanseri[t. Si qua s]ane ecclesiastica secularisve persona hanc nostrę constitutionis paginam sciens, contra eam temere venire temptaverit, secundo terciove commonita, si non satisfactione congrua emendaverit, potestatis honorisque sui [di]gnitate careat, reamque se divino judicio de perpetrata iniquitate cognoscat et a sacratissimo corpore ac sanguine Dei et Domini nostri Redemptoris Jhesu Xpisti aliena fiat atque in extremo examine districte ultioni subjaceat. Cunctis autem eidem loco justa servantibus, sit pax Domini nostri Jhesu Xpisti quatinus et hic fructum bonę actionis percipiant et apud districtum Judicem premia eternę pacis inveniant. Amen. Scriptum per manum Rainerii scriniarii regionarii et notarii sacri palatii. Ego Paschalis catholice ecclesię episcopus s[ub]s[cripsi]. Data Laterani per / (Rota) + Verbo Domini celi firmati sunt / manum Johannis* sanctę R. ecclesię diaconi cardinalis, kal. januarii, .XIII. indictione, anno dominice incarnationis .M°. C° V°, pontificatus / (Monogramma) Bene Valete / autem domni Paschalis II pape VI°